Ermenıstanê Rocawani (be zıwanê Ermenki: Արեւմտեան Հայաստան, Arevmıdyan Hayasdan) namê cayê ke rocvetışê Tırkiya de manenê u tarix de erdê şarê Ermeni biyê. Ewro şarê Ermeni, erdê rocvetışê Tırkiya sero heqa xo ida keno. Ermenıstanê Rocawani, xeylê serri bınê hakimiyetê İmperatoriya Usmanıcan de mendo. Raveri seserra 11ıne de şarê Tırki amey Anatoliye u gam be gam Anatoliye işğal kerda. Hata seserra 19 u 20ıne Ermeni erdê xo de cıwiyê hama be averşiyayışê nasyonalizmê Tırkan xeylê merdumê Ermeni kışiyayi, qetıl biyê terefê Tırkan ra.